CELEX: 62017TN0538
Language: el
Date: 2017-08-05 00:00:00
Title: Υπόθεση T-538/17: Προσφυγή της 5ης Αυγούστου 2017 — Jess Liberty κατά Ενιαίου Συμβουλίου Εξυγίανσης (SRB)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/38
            
         Προσφυγή της 5ης Αυγούστου 2017 — Jess Liberty κατά Ενιαίου Συμβουλίου Εξυγίανσης (SRB)
   (Υπόθεση T-538/17)
   (2017/C 424/55)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα-ενάγουσα: Jess Liberty, SL (Μαδρίτη, Ισπανία) (εκπρόσωπος: C. Aguirre de Cárcer Moreno, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να δεχθεί ότι έχει παραδεκτώς ασκηθεί προσφυγή-αγωγή κατά της αποφάσεως SRB/EES/2017/08 την οποία εξέδωσε το Ενιαίο Συμβούλιο Εξυγίανσης κατά τη διευρυμένη εκτελεστική σύνοδό του της 7ης Ιουνίου 2017, με την οποία εγκρίθηκε το καθεστώς εξυγίανσης του ιδρύματος Banco Popular Español, S.A., κατ’ εφαρμογήν του άρθρου 29 του κανονισμού (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010· παρέχοντας δε προηγουμένως δυνατότητα προσβάσεως στον πλήρη φάκελο και προβολής συμπληρωματικών επιχειρημάτων, να ακυρώσει την προσβαλλόμενη απόφαση, αποκαθιστώντας πλήρως την προσφεύγουσα-ενάγουσα στα πραγματικά περιουσιακά της δικαιώματα, τηρουμένων των απαιτήσεων πλήρους αποζημιώσεως.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T–478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T–481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T–482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T–483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T–484/17, Fidesban κ.λπ. κατά Ενιαίου Συμβουλίου Εξυγίανσης, T–497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T–498/17, Pablo Álvarez de Linera Granda κατά Επιτροπής και Ενιαίου Συμβουλίου Εξυγίανσης.